
ДО 
ОБЩИНСКИ СЪВЕТ
ПОМОРИЕ


Д О К Л А Д Н А  З А П И С К А 
От Иван Алексиев
 Кмет на Община Поморие

Относно: Сключване на договори с ползватели на полски пътища 

	
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

	Със Закон за изменение и допълнение на Закона за собствеността и ползването на земеделските земи, обнародван в ДВ. бр. 14 от 20 февруари 2015 г., изм.-ДВ, бр. 100 от 2015 г. и Правилника за прилагане на закона за собствеността и ползването на земеделските земи, обнародван в ДВ. бр. 34 от 3 май 2016 г., е предвидена възможност за предоставяне с договор между кмета и съответния ползвател, след решение на общинския съвет, на имотите – полски пътища, попадащи в масивите за ползване. Това са тези пътища, които на терен са обработваеми земи.
С писмо с изх. № РД-12-04-789/10.11.2025 г. Директорът на Областна дирекция „Земеделие- гр. Бургас, получено с писмо с вх. рег. № 24-58-48 от дата 10.11.2025 г. на основание чл. 37в, ал. 16 от ЗСПЗЗ е отправил искане чрез кмета на Община Поморие до Общински съвет Поморие за предоставяне на имотите - полски пътища, попадащи в масивите за ползване, по цена, в размер на средното годишно рентно плащане за съответното землище.
	В изпълнение на чл. 37в, ал. 16 от ЗСПЗЗ, Общинският съвет трябва да приеме решение в едномесечен срок от подаване на искането, т. е. до 10.12.2025 г.
	Поради това, че имотите се ползват като обработваеми земи, предлагаме наемната цена да е 45,00 лв./дка (с еврова равностойност 23,01 евро/дка по ЦК на БНБ) за година, т. е. каквато е цената за отдаване под наем на земи от предходната стопанска година /Решение № 340/28.11.2024 г. на Общински съвет Поморие/.
	 В тази връзка Ви предлагам да вземете следното



РЕШЕНИЕ:


			На основание чл. 21, ал. 1, т. 8 от ЗМСМА, чл. 14 от ЗОС, във връзка с чл. 37в, ал. 16 от ЗСПЗЗ, чл. 79, ал. 7, т. 5 от Наредба № 1 на Общински съвет Поморие, Общинския съвет дава съгласие за предоставяне на имоти- полски пътища, попадащи в масиви за ползване,  на цена в размер на 45,00 лв./дка (с еврова равностойност 23,01 евро/дка по ЦК на БНБ) за година.
			На основание чл. 60, ал.1 от АПК, предвид кратките срокове указани в ЗСПЗЗ и необходимостта ползвателите да успеят своевременно да сключат договори за полските пътища, попадащи в масивите за ползване, Общински съвет Поморие допуска предварително изпълнение на решението.
	

[bookmark: _GoBack]Приложение: Искане на основание чл. 37 в, ал. 16 от ЗСПЗЗ от ОД „Земеделие” Бургас.





С уважение,

ИВАН АЛЕКСИЕВ
Кмет на Община Поморие




Съгласувал:
Инж. К. Гайдов, зам. кмет



Съгласувал:
Св. Събева, ст. юрисконсулт



Изготвил:
Инж. Н. Тодоров, агроном в ОП „ОГСС”

